ΑΠΟΦΑΣΕΙΣ
Αριθμ. 20241916
Έγκριση του κανονισμού Διδακτορικών Σπουδών του Τμήματος Στατιστικής και Ασφαλιστικής
Επιστήμης της Σχολής Χρηματοοικονομικής και
Στατιστικής του Πανεπιστημίου Πειραιώς.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ
Έχοντας υπόψη:
1. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141) και ειδικότερα
τα άρθρα 90 έως και 97 αυτού.
2. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι.
με την κοινωνία και λοιπές διατάξεις”» (Α’ 141) για την
οργάνωση και λειτουργία προγραμμάτων μεταπτυχιακών σπουδών και λοιπά θέματα».
3. Τις διατάξεις του ν. 4386/2016 «Ρυθμίσεις για την
έρευνα και άλλες διατάξεις» (Α’ 83).
4. Τις διατάξεις του ν. 3374/2005 «Διασφάλιση της ποιότητας στην ανώτατη εκπαίδευση. Σύστημα μεταφοράς
και συσσώρευσης πιστωτικών μονάδων - Παράρτημα
διπλώματος» (Α’ 189) και ιδίως τα άρθρα 14 και 15 αυτού.
5. Την υπό στοιχεία Φ5/89656/Β3/13-8-2007 απόφαση
«Εφαρμογή του Συστήματος Μεταφοράς και Συσσώρευσης Πιστωτικών Μονάδων» (Β’ 1466).
6. Την υπ’ αρ. 20227639/28.11.2022 διαπιστωτική πράξη του Πρύτανη «Εκλογή Πρύτανη και ορισμός τεσσά-
ρων (4) Αντιπρυτάνεων του Πανεπιστημίου Πειραιώς»
(Υ.Ο.Δ.Δ. 1121), με θητεία έως την 31.8.2026.
7. Την υπ’ αρ. 20227896/06.12.2022 πράξη του Πρύτανη «Καθορισμός του τομέα ευθύνης, μεταβίβαση
αρμοδιοτήτων στους τέσσερις (4) Αντιπρυτάνεις του
Πανεπιστημίου Πειραιώς και καθορισμός της σειράς
αναπλήρωσης Πρύτανη» (Β’ 6241).
8. Την υπ’ αρ. 20240738/19.02.2024 (ΑΔΑ:95ΑΡ469Β7ΤΖΗ7) πράξη του Πρύτανη περί 2ης ανασυγκρότησης Συ-
γκλήτου του Πανεπιστημίου Πειραιώς.
9. Την από 11.12.2023 απόφαση της Συνέλευσης του
Τμήματος Στατιστικής και Ασφαλιστικής Επιστήμης της
Σχολής Χρηματοοικονομικής και Στατιστικής του Πανεπιστημίου Πειραιώς (συνεδρία 6η).
10. Την από 23.02.2024 απόφαση της Συγκλήτου του
Πανεπιστημίου Πειραιώς (συνεδρία 6η).
11. Το γεγονός ότι με την εφαρμογή της παρούσας
απόφασης δεν προκαλείται πρόσθετη δαπάνη εις βάρος
του κρατικού προϋπολογισμού, αποφασίζουμε:
Την έγκριση του κανονισμού Διδακτορικών Σπουδών
του Τμήματος Στατιστικής και Ασφαλιστικής Επιστήμης
της Σχολής Χρηματοοικονομικής και Στατιστικής του
Πανεπιστημίου, ως ακολούθως:
Άρθρο 1
Γενικές Αρχές
1. Ο τρίτος κύκλος σπουδών του Τμήματος Στατιστικής
και Ασφαλιστικής Επιστήμης περιλαμβάνει την εκπόνηση
Διδακτορικής Διατριβής και ολοκληρώνεται με την απονομή διδακτορικού τίτλου, αποσκοπεί δε στην προαγωγή της
πρωτότυπης επιστημονικής έρευνας, στη δημιουργία επιστημόνων ικανών να συμβάλουν στην πρόοδο της επιστή-
μης, της έρευνας και των εφαρμογών και στην ουσιαστική
συνεισφορά στην εξέλιξη της γνώσης σε αντικείμενα που
σχετίζονται με τις επιστημονικές περιοχές του Τμήματος.
2. Οι απόφοιτοι του Προγράμματος Διδακτορικών
Σπουδών προορίζονται να στελεχώσουν το εκπαιδευτικό, ερευνητικό και επιχειρηματικό δυναμικό της Ελ-
λάδας και του εξωτερικού. Συγχρόνως, το πρόγραμμα
Διδακτορικών Σπουδών αποτελεί πηγή ακαδημαϊκού
κύρους και διεθνούς διάκρισης για το Τμήμα και συμβάλλει στην αναβάθμιση της ερευνητικής παραγωγής,
με έμφαση στην εκπόνηση και δημοσίευση πρωτότυπων
επιστημονικών εργασιών.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
11 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2211
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2211/11.04.2024
Άρθρο 2
Νομικό Θεσμικό πλαίσιο
1. Το Πρόγραμμα Διδακτορικών Σπουδών του Τμήματος Στατιστικής και Ασφαλιστικής Επιστήμης οργα-
νώνεται και λειτουργεί σύμφωνα με τις διατάξεις του
ν. 4957/2022 και των εν ισχύει ευρισκομένων σχετικών
διατάξεων και αποφάσεων. Η επιτυχής ολοκλήρωση των
διδακτορικών σπουδών οδηγεί σε τίτλο σπουδών επιπέδου οκτώ (8) του Εθνικού και Ευρωπαϊκού Πλαισίου
Προσόντων, σύμφωνα με το άρθρο 47 του ν. 4763/2020.
2. Στον παρόντα Εσωτερικό Κανονισμό αποτυπώνονται η δομή και οι κανόνες λειτουργίας του Προγράμ-
ματος Διδακτορικών Σπουδών του Τμήματος Στατιστικής και Ασφαλιστικής Επιστήμης του Πανεπιστημίου
Πειραιώς, όπως αυτός καταρτίστηκε με απόφαση της
Συνέλευσης του Τμήματος (αριθμ.6, 11.12.2023), εγκρίθηκε από τη Σύγκλητο του Πανεπιστημίου Πειραιώς
(αριθμ.6, 23.02.2024), δημοσιεύθηκε στην Εφημερίδα
της Κυβερνήσεως, αναρτήθηκε στο διαδικτυακό τόπο
του Τμήματος και κοινοποιήθηκε στο Υπουργείο Παιδείας, Θρησκευμάτων και Αθλητισμού και ο οποίος είναι
εναρμονισμένος με τον Κανονισμό Διδακτορικών Σπουδών του Πανεπιστημίου Πειραιώς.
Άρθρο 3
Τυπικά Προσόντα Υποψηφίων
στα Προγράμματα Διδακτορικών Σπουδών
Δικαίωμα υποβολής αίτησης για εκπόνηση Διδακτορικής Διατριβής στο Τμήμα έχουν όσοι πληρούν τις κάτωθι
προϋποθέσεις:
- Είναι πτυχιούχοι Α.Ε.Ι. (Πανεπιστημίου ή ΤΕΙ) της ημεδαπής ή αναγνωρισμένου ως ισότιμου της αλλοδαπής
και είναι κάτοχοι Διπλώματος Μεταπτυχιακών Σπουδών
Α.Ε.Ι. της ημεδαπής ή αναγνωρισμένου ως ισότιμου της
αλλοδαπής ή
- είναι απόφοιτοι προπτυχιακού προγράμματος σπουδών Α.Ε.Ι. κατ’ ελάχιστον πενταετούς διάρκειας που
αντιστοιχεί σε τριακόσιες (300) πιστωτικές μονάδες του
Ευρωπαϊκού Συστήματος Μεταφοράς και Συσσώρευσης
Ακαδημαϊκών Μονάδων (ECTS).
Κατ’ εξαίρεση, δικαίωμα υποβολής αίτησης για εκπόνηση διδακτορικής διατριβής έχουν αριστούχοι από-
φοιτοι πρώτου κύκλου σπουδών που δεν είναι κάτοχοι
Διπλώματος Μεταπτυχιακών Σπουδών, οι οποίοι πληρούν όλα τα παρακάτω κριτήρια: (α) βαθμό πτυχίου με-
γαλύτερο ή ίσο του 9 (εννέα) (μέχρι 10 μόρια), (β) μέσο
όρο τουλάχιστον 9 (εννέα) στα μαθήματα του γνωστικού
αντικειμένου για το οποίο πρόκειται να υποβάλουν αίτηση εκπόνησης διδακτορικής διατριβής και ορίζονται με
απόφαση της Συνέλευσης του Τμήματος (μέχρι δέκα 10
μόρια), (γ) τουλάχιστον μία δημοσίευση σε διεθνές περιοδικό με Impact Factor (5 μόρια/δημοσίευση), (δ) άριστη
γνώση αγγλικών σε επίπεδο C2 (μέχρι 5 μόρια). Σε περίπτωση κατοχής τίτλου του εξωτερικού για τα κριτήρια
(α) και (β) χρησιμοποιείται ως όριο το 90% του βαθμού
που αντιστοιχεί στο μέγιστο της κλίμακας βαθμολογίας.
Μέσω αυτής της διαδικασίας, μπορεί να επιλεγεί έως
και ένας (1) κατ’ εξαίρεση υποψήφιος διδάκτορας (Υ.Δ.)
ανά περίοδο, βάσει του αριθμού μορίων που συγκεντρώνει. Η Συνέλευση Τμήματος δύναται να ορίζει ότι
όποιος επιλεγεί ως Υ.Δ. αυτής της κατηγορίας, υποχρεούται να παρακολουθήσει και να εξετασθεί επιτυχώς σε
μαθήματα Προγράμματος Μεταπτυχιακών Σπουδών με
γνωστικό αντικειμένου αντίστοιχο με αυτό για το οποίο
υποβάλλει αίτηση εκπόνησης διδακτορικής διατριβής.
Άρθρο 4
Διαδικασία προκήρυξης υποψηφίων διδακτόρων
1. Οι ενδιαφερόμενοι μπορούν να υποβάλουν αίτηση
στη Γραμματεία του Τμήματος σε τρεις περιόδους κατά
τη διάρκεια κάθε ακαδημαϊκού έτους και ειδικότερα στις
παρακάτω ημερομηνίες: (α) 20 Φεβρουαρίου-1 Μαρτίου, (β) 20 Ιουλίου-1 Αυγούστου και (γ) 20 Οκτωβρίου-1
Νοεμβρίου.
2. Οι υποψήφιοι υποβάλλουν στις παραπάνω ημερομηνίες σχετική αίτηση στη Γραμματεία του Τμήματος
όπου αναγράφεται ο προτεινόμενος τίτλος, η προτεινόμενη γλώσσα εκπόνησης και συγγραφής -η οποία μπορεί
να είναι διάφορη της ελληνικής- καθώς και ο προτεινόμενος ως επιβλέπων της Διδακτορικής Διατριβής.
3. Η αίτηση συνοδεύεται από τα παρακάτω δικαιολογητικά:
α) Αντίγραφο Πτυχίου και αναλυτική βαθμολογία προπτυχιακών σπουδών από ΑΕΙ της ημεδαπής ή αναγνω-
ρισμένου ως ισότιμου της αλλοδαπής.
β) Αντίγραφο Διπλώματος Μεταπτυχιακών Σπουδών
(της ημεδαπής ή αναγνωρισμένου ως ισότιμου της αλλοδαπής) καθώς και την αντίστοιχη αναλυτική βαθμολογία.
γ) Αναλυτικό βιογραφικό σημείωμα.
δ) Τεκμηριωμένη επιστημονική πρόταση ως προσχέδιο διδακτορικής διατριβής που συνυπογράφεται από
τον αιτούνται και τον προτεινόμενο επιβλέποντα.
ε) Πιστοποιητικό επαρκούς γνώσης (επίπεδο Β2) μίας
τουλάχιστον επίσημης γλώσσας της Ευρωπαϊκής Ένωσης.
στ) Δύο συστατικές επιστολές, κατά προτίμηση από
μέλη ΔΕΠ ΑΕΙ, σε φακέλλους κλειστούς από τους συστήνοντες.
ζ) Αντίγραφα εργασιών που έχουν εκπονηθεί σε προηγούμενα προπτυχιακά ή μεταπτυχιακά προγράμματα
σπουδών (αν υπάρχουν).
4. Η διοικητική υποστήριξη των Διδακτορικών Σπουδών γίνεται από τη Γραμματεία του οικείου Τμήματος.
Άρθρο 5
Διαδικασία επιλογής υποψηφίων διδακτόρων
1. Η Συνέλευση του Τμήματος, αφού λάβει υπόψη τις
αιτήσεις που έχουν υποβληθεί, ορίζει μία τριμελή επιτροπή που αποτελείται από μέλη Δ.Ε.Π. του Τμήματος τα
οποία έχουν τη μεγαλύτερη συνάφεια με τα ερευνητικά
αντικείμενα των αιτήσεων.
2. Η τριμελής επιτροπή εξετάζει τις αντίστοιχες αιτήσεις και τα συνυποβαλλόμενα έγγραφα και καλεί τους
υποψηφίους σε συνέντευξη. Κατόπιν υποβάλλει στη
Συνέλευση του Τμήματος αναλυτικό υπόμνημα στο
οποίο αναγράφονται οι λόγοι για τους οποίους κάθε
υποψήφιος πρέπει ή δεν πρέπει να γίνει δεκτός καθώς
και αιτιολόγηση για τον προτεινόμενο από την επιτροπή επιβλέποντα, εφ’ όσον αυτός δεν έχει προταθεί από
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2211/11.04.2024
τον υποψήφιο. Η Συνέλευση του Τμήματος, αφού λάβει
υπόψη τη γνώμη του προτεινόμενου επιβλέποντος, τη
συνεκτιμά με το υπόμνημα της επιτροπής και εγκρίνει ή
απορρίπτει αιτιολογημένα την αίτηση του υποψηφίου.
3. Η Συνέλευση του Τμήματος αναθέτει στον Επιβλέποντα την επίβλεψη της Διδακτορικής Διατριβής, σύμφωνα
με την παράγραφο 1 του άρθρου 94 του ν. 4957/22, και
ορίζει Τριμελή Συμβουλευτική Επιτροπή (δηλ. τα άλλα
δύο μέλη), με αρμοδιότητα να πλαισιώνει και να υποστηρίζει την εκπόνηση και συγγραφή της. Στην εγκριτική
απόφαση ορίζεται και η γλώσσα συγγραφής της διδακτορικής διατριβής.
4. Μετά την εγγραφή των Υ.Δ. και τον ορισμό των Τριμελών Συμβουλευτικών Επιτροπών, τα ονόματα των Υ.Δ.,
των Επιβλεπόντων, οι τίτλοι των εκπονούμενων διδακτορικών διατριβών και σύντομη περίληψη αυτών, καθώς
και τα μέλη των Τριμελών Συμβουλευτικών Επιτροπών
αναρτώνται στον διαδικτυακό τόπο του Τμήματος στην
ελληνική και στην αγγλική γλώσσα.
5. Αλλαγή τίτλου ή εξειδίκευση τίτλου, μπορεί να
πραγματοποιηθεί μέχρι και 3 μήνες πριν τον ορισμό της
Επταμελούς Εξεταστικής Επιτροπής με αίτηση του Υ.Δ.,
τεκμηριωμένη εισήγηση της Τριμελούς Συμβουλευτικής
Επιτροπής και έγκριση της Συνέλευσης του Τμήματος.
Στην περίπτωση κατά την οποία η αλλαγή τίτλου οδηγεί
σε νέο επιστημονικό πεδίο, ακολουθείται η διαδικασία
του άρθρου 4 του παρόντα Κανονισμού.
Άρθρο 6
Επίβλεψη Διδακτορικής Διατριβής
1. Δικαίωμα επίβλεψης Διδακτορικών Διατριβών έχουν
τα μέλη Δ.Ε.Π. κάθε βαθμίδας του Τμήματος Στατιστικής
και Ασφαλιστικής Επιστήμης. Κάθε Επιβλέπων μπορεί να
επιβλέπει έως και πέντε (5) Υ.Δ. χωρίς ωστόσο να λαμβάνονται υπόψη οι Υ.Δ. για βιομηχανικό διδακτορικό
και οι Υ.Δ. με συνεπίβλεψη, λόγω των ειδικών συνθηκών συμφωνίας της συνεργασίας για τα συγκεκριμένα
διδακτορικά.
2. Στην Τριμελή Συμβουλευτική Επιτροπή μετέχουν
ο επιβλέπων και δύο ακόμη μέλη των κατηγοριών που
προβλέπονται από το άρθρο 94 του ν. 4957/2022 και τον
Κανονισμό Διδακτορικών Σπουδών του Ιδρύματος, ήτοι
α) μέλη Διδακτικού Ερευνητικού Προσωπικού (Δ.Ε.Π.)
κάθε βαθμίδας του Τμήματος, β) μέλη Δ.Ε.Π. άλλων τμημάτων του ίδιου ή άλλου Α.Ε.Ι.,
γ) ομότιμοι Καθηγητές και αφυπηρετήσαντα μέλη
Δ.Ε.Π.,
δ) μέλη Διδακτικού Ερευνητικού Προσωπικού σε Ανώτατα Στρατιωτικά Εκπαιδευτικά Ιδρύματα,
ε) ερευνητές κάθε βαθμίδας που υπηρετούν σε ερευνητικούς και τεχνολογικούς φορείς του άρθρου 13Α
του ν. 4310/2014 (Α’ 258), συμπεριλαμβανομένων της
Ακαδημίας Αθηνών και του Ιδρύματος Ιατροβιολογικών
Ερευνών της Ακαδημίας Αθηνών, καθώς και το επιστημονικό προσωπικό της Ελληνικής Αρχής Γεωλογικών
και Μεταλλευτικών Ερευνών (Ε.Α.Γ.Μ.Ε.) του άρθρου 25
του ν. 4602/2019 (Α’ 45), εφ’ όσον διαθέτει διδακτορικό
δίπλωμα και ερευνητική δραστηριότητα συναφή με το
αντικείμενο της διδακτορικής διατριβής,
στ) καθηγητές ιδρυμάτων της αλλοδαπής και ερευνητές ερευνητικών οργανισμών της αλλοδαπής.
Ως μέλη της Τριμελούς Συμβουλευτικής Επιτροπής
είναι δυνατόν να ορίζονται και μέλη Δ.Ε.Π. τα οποία
βρίσκονται σε άδεια.
3. Τα μέλη της Τριμελούς Συμβουλευτικής Επιτροπής
έχουν είτε ίδιο ή συναφές γνωστικό αντικείμενο είτε ίδιο
ή συναφές επιστημονικό έργο με την προς εκπόνηση διδακτορική διατριβή. Ο αριθμός των αφυπηρετησάντων
μελών Δ.Ε.Π. που συμμετέχουν ως μέλη στην τριμελή
συμβουλευτική επιτροπή δεν δύναται να υπερβαίνει το
ένα (1). Η τριμελής συμβουλευτική επιτροπή είναι αρμόδια για την υποστήριξη του Υ.Δ. κατά τη διαδικασία
εκπόνησης και συγγραφής της διδακτορικής διατριβής
και την παρακολούθηση της προόδου της. Ο επιβλέπων
και τα μέλη της συμβουλευτικής επιτροπής δεν δικαιούνται αμοιβής ή άλλης αποζημίωσης για την υποστήριξη
της εκπόνησης της διδακτορικής διατριβής.
4. Ο επιβλέπων Καθηγητής καθοδηγεί και υποστηρίζει
την έρευνα του Υ.Δ.. Η λειτουργία της Τριμελούς Συμβουλευτικής Επιτροπής είναι σημαντική, αλλά δεν υποκα-
θιστά τον ιδιαίτερο ρόλο του επιβλέποντος Καθηγητή,
του οποίου η εμπλοκή στην επιβλεπόμενη έρευνα είναι
κρίσιμη. Ειδικότερα, η άμεση συνεργασία επιβλέποντος
και Υ.Δ. πρέπει να είναι τακτική και συνεχής.
5. Αν για οποιονδήποτε λόγο ο επιβλέπων εκλείψει ή
διαπιστωμένα αδυνατεί να τελέσει χρέη επιβλέποντος
για μεγάλο χρονικό διάστημα, η Συνέλευση του Τμήματος, εκτιμώντας τις περιστάσεις, αναθέτει σε άλλον την
επίβλεψη, σύμφωνα με όσα ορίζονται στις προηγούμενες παραγράφους, κατόπιν αίτησης του Υ.Δ. και σύμφω-
νης γνώμης του νέου προτεινόμενου επιβλέποντος. Σε
διαφορετική περίπτωση, ένα από τα άλλα δύο (2) μέλη
της Τριμελούς Συμβουλευτικής Επιτροπής αναλαμβάνει
χρέη επιβλέποντος, ακόμη και καθ’ υπέρβαση του μέγιστου αριθμού επιβλεπόμενων Υ.Δ..
6. Αν ο επιβλέπων ή μέλος της Τριμελούς Συμβουλευτικής Επιτροπής μετακινηθεί σε άλλο Τμήμα του ιδίου ή
άλλου Α.Ε.Ι. ή αφυπηρετήσει, δύναται να συνεχίσει να
κατέχει την ιδιότητα του επιβλέποντος ή του μέλους της
Τριμελούς Συμβουλευτικής Επιτροπής, εφ’ όσον συναινεί, και ο τίτλος απονέμεται από το Α.Ε.Ι. στο οποίο ανήκει
το Τμήμα που ξεκίνησε η εκπόνηση της Διδακτορικής
Διατριβής.
Άρθρο 7
Εκπόνηση Διδακτορικής
Διατριβής με συνεπίβλεψη
Το Τμήμα Στατιστικής και Ασφαλιστικής Επιστήμης
είναι δυνατό να συνεργάζεται, με απόφαση της Συνέλευσης Τμήματος, με ένα (1) ή περισσότερα Τμήματα του
ίδιου ή άλλου Α.Ε.Ι. της ημεδαπής, Ανώτατα Στρατιωτικά
Εκπαιδευτικά Ιδρύματα, ερευνητικούς και τεχνολογικούς
φορείς του άρθρου 13Α του ν. 4310/2014 (Α’ 258), Ερευνητικά Πανεπιστημιακά Ινστιτούτα, την Ακαδημία Αθη-
νών, το Ίδρυμα Ιατροβιολογικών Ερευνών της Ακαδημίας
Αθηνών, καθώς και με αναγνωρισμένα ως ομοταγή ιδρύματα ή ερευνητικά κέντρα και ινστιτούτα της αλλοδαπής,
για την εκπόνηση διατριβών με συνεπίβλεψη. Τα σχετικά
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2211/11.04.2024
με τη διαδικασία εκπόνησης, χορήγησης ενιαίου ή χωριστού τίτλου κ.ά., προβλέπονται στο οικείο Ειδικό Πρω-
τόκολλο Συνεργασίας που καταρτίζεται και εγκρίνεται
από τις οικείες Συγκλήτους και τα συλλογικά όργανα
διοίκησης των άλλων φορέων.
Άρθρο 8
Διάρκεια σπουδών
1. Η χρονική διάρκεια για την απόκτηση του Διδακτορικού Διπλώματος είναι τουλάχιστον τρία (3) πλήρη ημερο-
λογιακά έτη από την ημερομηνία ορισμού της Τριμελούς
Συμβουλευτικής Επιτροπής. Για τους Υ.Δ. που γίνονται
κατ’ εξαίρεση δεκτοί/ές, χωρίς να είναι κάτοχοι ΜΔΕ, το
ελάχιστο χρονικό όριο απόκτησης του Διδακτορικού
Διπλώματος ανέρχεται στα τέσσερα (4) τουλάχιστον πλήρη ημερολογιακά έτη από την ημερομηνία ορισμού της
Τριμελούς Συμβουλευτικής Επιτροπής.
2. Η μέγιστη χρονική διάρκεια είναι έξι (6) πλήρη ημερολογιακά έτη από την ημερομηνία ορισμού της Τριμε-
λούς Συμβουλευτικής Επιτροπής. Σε περίπτωση που ο
Υ.Δ. δεν ολοκληρώσει την παρουσίαση της διατριβής σε
έξι (6) πλήρη ημερολογιακά έτη, κατόπιν αιτήσεώς του
και με τη σύμφωνη γνώμη της Τριμελούς Συμβουλευτικής Επιτροπής, η Συνέλευση του Τμήματος μπορεί να
χορηγήσει παράταση της φοίτησης για χρονικό διάστημα, το οποίο δεν μπορεί να υπερβαίνει συνολικά τα δύο
(2) έτη. Ο Υ.Δ. ενημερώνεται εγγράφως για τη χορήγηση
της παράτασης και τη διαγραφή του σε περίπτωση μη
ολοκλήρωσης των υποχρεώσεών του.
3. Ο Υ.Δ. δικαιούται να ζητήσει αναστολή σπουδών μία
φορά κατά τη διάρκεια των σπουδών του το χρονικό διάστημα της οποίας δεν μπορεί να είναι μεγαλύτερο από
δύο (2) έτη. Η Συνέλευση κρίνει τη σπουδαιότητα των
λόγων της αιτούμενης αναστολής και εφ’ όσον γίνουν
αποδεκτοί, ο υποψήφιος μπορεί να συνεχίσει τις σπουδές του μετά το χρονικό διάστημα της αναστολής, αλλά
σύμφωνα με τους ισχύοντες κατά την κατάθεση της αίτησης εκπόνησης όρους. Κατά τη διάρκεια της αναστολής
φοίτησης, οι Υ.Δ. δεν επωφελούνται των δικαιωμάτων και
των παροχών που προβλέπονται για τους Υ.Δ..
Άρθρο 9
Δικαιώματα, παροχές και υποχρεώσεις
υποψηφίων διδακτόρων
1. Οι Διδακτορικές Σπουδές προσφέρονται δωρεάν.
2. Οι Υ.Δ. υποχρεούνται σε ανανέωση εγγραφής ανά
ακαδημαϊκό έτος και για έξι (6) έτη από την ημερομηνία ορισμού της Τριμελούς Συμβουλευτικής Επιτροπής
διατηρούν πλήρη τα δικαιώματα και τις παροχές που
προβλέπονται και για τους φοιτητές του δεύτερου κύκλου σπουδών. Επί πλέον, οι Υ.Δ. διατηρούν δικαιώματα
πρόσβασης, δανεισμού και χρήσης των ηλεκτρονικών
υπηρεσιών των πανεπιστημιακών βιβλιοθηκών μέχρι
και πέντε (5) έτη μετά την απονομή του Διδακτορικού
Διπλώματος.
3. Ο Υ.Δ. παρουσιάζει προφορικά την πρόοδο της Διδακτορικής Διατριβής κατ’ έτος ενώπιον της Τριμελούς
Συμβουλευτικής Επιτροπής σε ειδικά σεμινάρια που οργανώνονται από το Τμήμα. Επίσης, υποβάλλει εγγράφως
στην Τριμελή Συμβουλευτική Επιτροπή σχετικό αναλυτικό υπόμνημα. Αντίγραφο του υπομνήματος, τα σχόλια
επ’ αυτού από την Τριμελή Συμβουλευτική Επιτροπή και
η έκθεση προόδου που συντάσσει η Τριμελής Συμβουλευτική Επιτροπή καταχωρούνται στον ατομικό φάκελο
του Υ.Δ..
4. Με πρόταση του επιβλέποντος, μετά από σύμφωνη
γνώμη της Τριμελούς Συμβουλευτικής Επιτροπής και
έγκριση της Συνέλευσης του Τμήματος, μπορεί να ζητηθεί από τον Υ.Δ. η υποχρεωτική παρακολούθηση ή/και
εξέταση συγκεκριμένων προπτυχιακών ή μεταπτυχιακών μαθημάτων του οικείου Τμήματος ή άλλων Τμημά-
των του Πανεπιστημίου Πειραιώς, εφ’ όσον αυτό κρίνεται
απαραίτητο. Εάν απαιτηθεί η υποχρεωτική παρακολούθηση μαθημάτων από τον Υ.Δ., αυτό πρέπει να συμβεί
κατά το πρώτο έτος εγγραφής του στο πρόγραμμα Διδακτορικών Σπουδών, εκτός εξαιρετικών περιπτώσεων.
5. Με απόφαση της Συνέλευσης του Τμήματος μπορεί να οργανωθεί αυτοτελές πρόγραμμα μαθημάτων
διδακτορικών σπουδών, το οποίο συνίσταται στην παρακολούθηση και επιτυχή περάτωση ολοκληρωμένου
κύκλου μαθημάτων ή άλλων εκπαιδευτικών ή ερευνητικών δραστηριοτήτων, που αντιστοιχούν κατ’ ελάχιστον
σε τριάντα (30) πιστωτικές μονάδες (European Credit
Transfer and Accumulation System - ECTS).
6. Ο Υ.Δ. έχει τη δυνατότητα να πραγματοποιήσει μέρος της έρευνάς του σε άλλο ίδρυμα, ινστιτούτο ή ερευ-
νητικό κέντρο της ημεδαπής ή της αλλοδαπής μετά από
σύμφωνη γνώμη της Τριμελούς Συμβουλευτικής Επιτροπής και της Συνέλευσης.
7. Ο Υ.Δ. οφείλει να επιδιώκει ενεργή παρουσία στο
διεθνές ακαδημαϊκό περιβάλλον, συμμετέχοντας σε σεμινάρια και επιστημονικά συνέδρια και αποβλέποντας
στην αναγνώριση της έρευνάς του με δημοσιεύσεις σε
διεθνή περιοδικά με σύστημα κριτών.
8. Οι Υ.Δ. υποχρεούνται να παρέχουν επικουρικό διδακτικό έργο σύμφωνα με τις ανάγκες των προγραμμάτων
πρώτου και δεύτερου κύκλου σπουδών του Τμήματος,
κατόπιν υπόδειξης του επιβλέποντος. Ως επικουρικό διδακτικό έργο ορίζεται η επικουρία των μελών Διδακτι-
κού Ερευνητικού Προσωπικού (Δ.Ε.Π.) κατά την άσκηση
του διδακτικού τους έργου, η άσκηση των φοιτητών, η
διεξαγωγή φροντιστηρίων, εργαστηριακών ασκήσεων,
η εποπτεία εξετάσεων και η διόρθωση ασκήσεων.
9. Με απόφαση της Συνέλευσης του Τμήματος είναι
δυνατή η έγκριση ανταποδοτικών υποτροφιών σε Υ.Δ.
για το επικουρικό έργο που παρέχουν στα προγράμματα
του πρώτου και δεύτερου κύκλου σπουδών, το κόστος
των οποίων δύναται να βαρύνει ιδιωτικούς, ίδιους και
διεθνείς πόρους του Ιδρύματος.
10. Στους Υ.Δ. με εξαιρετική επίδοση στην έρευνά
τους, δύναται να χορηγούνται υποτροφίες αριστείας
και βραβεία με σκοπό την επιβράβευσή τους με κριτήριο το ερευνητικό τους έργο και την οικονομική ή την
οικογενειακή οικονομική τους κατάσταση, το κόστος
των οποίων δύναται να βαρύνει ιδιωτικούς, ίδιους και
διεθνείς πόρους του Ιδρύματος.
11. Οι Υ.Δ. δύνανται να συμμετέχουν σε ερευνητικά
έργα/προγράμματα του οικείου Α.Ε.Ι. και να λαμβάνουν
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2211/11.04.2024
υποτροφίες στο πλαίσιο συγχρηματοδοτούμενων, αυτοχρηματοδοτούμενων ή λοιπών έργων/προγραμμάτων για
την οικονομική ενίσχυση της διδακτορικής τους έρευνας.
Άρθρο 10
Συγγραφή και αξιολόγηση
Διδακτορικής Διατριβής
1. Για τη συγγραφή της Διδακτορικής Διατριβής ακολουθείται σχεδιότυπο το οποίο είναι αναρτημένο στον
διαδικτυακό τόπο του Τμήματος. Ο αριθμός σελίδων
της διδακτορικής διατριβής δεν μπορεί να ξεπερνά τις
διακόσιες (200), μη συμπεριλαμβανομένων των παραρτημάτων.
2. Εάν η διατριβή έχει γραφεί σε ξένη γλώσσα, απαιτείται να περιλαμβάνεται απαραίτητα ο τίτλος και η πε-
ρίληψή της στα Ελληνικά. Σε περίπτωση που η διατριβή
είναι στα Ελληνικά, γράφεται και ο τίτλος στα Αγγλικά,
πριν από την περίληψη. Αλλαγή της γλώσσας συγγραφής
μπορεί να γίνει μέχρι και έξι μήνες πριν τον ορισμό της
Επταμελούς Εξεταστικής Επιτροπής, με απόφαση της
Συνέλευσης του Τμήματος.
3. Μετά την ολοκλήρωση της συγγραφής της Διδακτορικής Διατριβής ο Υ.Δ. υποβάλλει αίτηση στην Τριμελή
Συμβουλευτική Επιτροπή, δια της Γραμματείας, για δημόσια υποστήριξη και αξιολόγησή της. Η Τριμελής Συμ-
βουλευτική Επιτροπή αποφασίζει την έγκριση ή την αιτιολογημένη απόρριψη της αίτησης και σε περίπτωση που
αυτή εγκριθεί, συντάσσει αναλυτική Εισηγητική Έκθεση
την οποία υποβάλλει στη Συνέλευση του Τμήματος ζητώντας τον ορισμό Επταμελούς Εξεταστικής Επιτροπής
για την κρίση της Διδακτορικής Διατριβής. Σε αντίθετη
περίπτωση, η Τριμελής Συμβουλευτική Επιτροπή δίνει
αναλυτικά επιστημονικές παρατηρήσεις για τη βελτίωση
της Διδακτορικής Διατριβής και καθορίζει συγκεκριμένη
προθεσμία για την επανυποβολή της.
4. Η Συνέλευση του Τμήματος, μετά την κατάθεση θετικής Εισηγητικής Έκθεσης της Τριμελούς Συμβουλευτικής
Επιτροπής, ορίζει Επταμελή Εξεταστική Επιτροπή για την
αξιολόγηση της Διδακτορικής Διατριβής του Υ.Δ.. Για να
προχωρήσει η Συνέλευση σε ορισμό της επιτροπής είναι
απαραίτητο να πληρούνται οι ακόλουθες προϋποθέσεις:
α. Τουλάχιστον δύο (2) ερευνητικές εργασίες προερχόμενες από τη Διδακτορική Διατριβή δημοσιευμένες (ή
δεκτές προς δημοσίευση) σε αναγνωρισμένου κύρους
διεθνή επιστημονικά περιοδικά (με διεθνές editorial
board) με διαδικασία κριτών ή μια (1) σε αναγνωρισμένου κύρους διεθνές επιστημονικό περιοδικό και μια (1)
σε συλλογικό τόμο ή σε ειδική έκδοση πρακτικών επιστημονικού συνεδρίου με διαδικασία κριτών.
β. Τουλάχιστον μία συμμετοχή με ανακοίνωση σε αναγνωρισμένο επιστημονικό συνέδριο.
5. Στην Επταμελή Εξεταστική Επιτροπή μετέχουν τα
μέλη της Τριμελούς Συμβουλευτικής Επιτροπής και
τέσσερα επί πλέον μέλη που πληρούν τα κριτήρια του
άρθρου 6 παρ. 2. Κατ’ ελάχιστον τέσσερα (4) από τα επτά
(7) μέλη της Επταμελούς Εξεταστικής Επιτροπής είναι
μέλη Δ.Ε.Π. που ανήκουν στο οικείο Α.Ε.Ι..
6. Μέλη ΔΕΠ τα οποία βρίσκονται σε άδεια, δύνανται
να συμμετέχουν ως μέλη της Επταμελούς Εξεταστικής
Επιτροπής.
7. Η Διδακτορική Διατριβή υποστηρίζεται από τον Υ.Δ.
δημόσια, ενώπιον της Επταμελούς Εξεταστικής Επιτροπής. Η διαδικασία της δημόσιας υποστήριξης προϋπο-
θέτει τη συμμετοχή τουλάχιστον πέντε (5) μελών της
Επταμελούς Εξεταστικής Επιτροπής. Η συνεδρίαση για
τη δημόσια υποστήριξη της διατριβής δύναται να πραγματοποιηθεί και με τη χρήση μέσων τηλεδιάσκεψης, εφ’
όσον δεν είναι δυνατή η φυσική παρουσία όλων των
μελών της Επταμελούς Εξεταστικής Επιτροπής. Στη συνέχεια ο Υ.Δ. αποχωρεί και η Επταμελής Εξεταστική Επι-
τροπή συνεδριάζει χωρίς την παρουσία τρίτων και κρίνει
τη διατριβή ως προς την ποιότητα, την πληρότητα, την
πρωτότυπη σκέψη και την συμβολή της στην επιστήμη και με βάση αυτά τα κριτήρια διατυπώνει την τελική
της κρίση και τη βαθμολογεί. Η Διδακτορική Διατριβή
εγκρίνεται με πλειοψηφία τουλάχιστον πέντε (5) μελών
της Επταμελούς Εξεταστικής Επιτροπής.
8. Η έγκριση και βαθμολόγηση της Διδακτορικής Διατριβής βεβαιώνεται με σχετικό πρακτικό. Το πρακτικό
υπογράφεται από όλα τα συμμετέχοντα στη διαδικασία
της αξιολόγησης της διατριβής μέλη της Επταμελούς
Εξεταστικής Επιτροπής και διαβιβάζεται δια της Γραμματείας στη Συνέλευση του Τμήματος. Σε περίπτωση
κατά την οποία το πρακτικό φέρει υπογραφές τεσσάρων
μελών της Επταμελούς Επιτροπής και πέμπτο μέλος έχει
υπογράψει την Εισηγητική Έκθεση, ο τίτλος θεωρείται
ότι έχει χορηγηθεί εγκύρως.
9. Η εγκριθείσα Διδακτορική Διατριβή βαθμολογείται
με την ακόλουθη κλίμακα: Άριστα, Λίαν Καλώς, Καλώς.
10. Σε περίπτωση μη έγκρισης της διδακτορικής διατριβής από την Επταμελή Εξεταστική Επιτροπή, μετά
από απόφαση της Συνέλευσης του Τμήματος, μπορεί να
δοθεί η δυνατότητα στον Υ.Δ. να παρουσιάσει εκ νέου τη
διδακτορική του διατριβή σε εύλογο χρονικό διάστημα,
αφού λάβει υπόψη του τις υποδείξεις της Επταμελούς
Εξεταστικής Επιτροπής.
Άρθρο 11
Αναγόρευση και Καθομολόγηση Διδακτόρων
1. Πριν την αναγόρευση του Υ.Δ. σε διδάκτορα απαιτείται να γίνουν τα ακόλουθα:
α) Κατάθεση δύο αντιτύπων της διδακτορικής διατριβής στα οποία έχουν περαστεί οι υποδειχθείσες διορθώ-
σεις. Ένα αντίτυπο θα παραμείνει στη Γραμματεία του
Τμήματος, και ένα θα σταλεί στο Εθνικό Κέντρο Τεκμηρίωσης από τον ίδιο τον Υ.Δ..
β) Κατάθεση στη Γραμματεία του Τμήματος και στην
Κεντρική Βιβλιοθήκη του Πανεπιστημίου Πειραιώς από
ένα CD που περιέχει τη διδακτορική διατριβή υπό μορφή
αρχείου PDF.
γ) Ηλεκτρονική κατάθεση της διδακτορικής διατριβής
στο Εθνικό Κέντρο Τεκμηρίωσης.
δ) Υποβολή αίτησης ορκωμοσίας στη Γραμματεία του
Τμήματος.
2. Η αναγόρευση-καθομολόγηση και απονομή του Διδακτορικού Διπλώματος γίνεται ενώπιον της Συνέλευσης
του Τμήματος. Ο Πρόεδρος του Τμήματος θέτει υπόψη
του Σώματος το πρακτικό που πιστοποιεί την επιτυχή
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2211/11.04.2024
ολοκλήρωση της διαδικασίας προφορικής παρουσίασης
και αξιολόγησης της Διδακτορικής Διατριβής και ακολουθεί η αναγόρευση του Υ.Δ. σε Διδάκτορα του Τμήματος.
3. Ο Υ.Δ. μετά την ολοκλήρωση της παραπάνω διαδικασίας, μπορεί να αιτηθεί χορήγηση βεβαίωσης αναγό-
ρευσης σε Διδάκτορα του Τμήματος. Στον Διδάκτορα
χορηγείται Αντίγραφο Διδακτορικού Διπλώματος. Το
Διδακτορικό Δίπλωμα (μεμβράνη) υπογράφεται από τον
Πρύτανη, τον Πρόεδρο και τον Γραμματέα του Τμήματος
και φέρει τη σφραγίδα του Πανεπιστημίου Πειραιώς.
4. Στην περίπτωση επιστημονικής συνεργασίας του
Τμήματος με φορείς του άρθρου 7 για εκπόνηση Διδακτορικής Διατριβής με συνεπίβλεψη, το Τμήμα χορηγεί
χωριστό τίτλο Διδακτορικού Διπλώματος, στον οποίο
γίνεται μνεία και του άλλου συνεργαζόμενου ιδρύματος,
εφ’ όσον το Ειδικό Πρωτόκολλο Συνεργασίας δεν ορίζει
διαφορετικά. Ο τίτλος αυτός υπογράφεται από τον Πρύτανη, τον Πρόεδρο του Τμήματος και τον Γραμματέα του
Τμήματος που συμμετέχει στη συνεργασία.
5. Η τελετή αναγόρευσης και καθομολόγησης, το κείμενο του όρκου καθώς και ο τύπος του Διδακτορικού
Διπλώματος ακολουθεί τα Πρότυπα σχετικών Αποφάσεων της Συγκλήτου Πανεπιστημίου Πειραιώς
Άρθρο 12
Διαγραφή υποψηφίων διδακτόρων
Η Συνέλευση του Τμήματος, μετά την εισήγηση κατά
πλειοψηφία της Τριμελούς Συμβουλευτικής Επιτροπής,
δύναται να αποφασίσει τη διαγραφή Υ.Δ.. Οι κύριοι λόγοι
διαγραφής Υ.Δ. είναι οι ακόλουθοι:
- Μη ανανέωση ετήσιας εγγραφής.
- Ανεπαρκής πρόοδος ή στασιμότητα στο ερευνητικό
έργο. Η ανεπαρκής πρόοδος του Υ.Δ. τεκμηριώνεται με
δύο (2) τουλάχιστον αρνητικές Εκθέσεις Προόδου.
- Μη υποβολή ετήσιων αναλυτικών υπομνημάτων σχετικά με την πρόοδο της διδακτορικής διατριβής.
- Μη υποβολή ετήσιων εκθέσεων προόδου.
- Υπέρβαση της μέγιστης χρονικής διάρκειας εκπόνησης διδακτορικής διατριβής, όπως ορίζεται στο άρθρο 8.
- Κατόπιν αιτήσεως του Υ.Δ..
- Αντιγραφή στις εξετάσεις, ανάρμοστη συμπεριφορά
και λοιπά παραπτώματα που δεν συνάδουν με την ιδιότητα του Υ.Δ. και την ακαδημαϊκή δεοντολογία.
- Μη επιτυχής εξέταση ή επανεξέταση του προβλεπόμενου από τον κανονισμό μαθήματος ή μαθημάτων.
- Χρήση ιδεών, μεθόδων και αποτελεσμάτων ή αντιγραφή μέρους εργασιών άλλων επιστημόνων, χωρίς ανα-
φορά σε αυτούς στη διδακτορική διατριβή ή σε άλλες
επιστημονικές εργασίες.
- Μη επιτυχής επανεξέταση της διδακτορικής
διατριβής.
Άρθρο 13
Βιομηχανικά διδακτορικά
1. Υποψήφιοι που πληρούν τις προϋποθέσεις εγγραφής σύμφωνα με το άρθρο 3, δύνανται να υποβάλουν
αίτηση για την εκπόνηση διδακτορικής διατριβής σε
συνεργασία με επιχείρηση ή βιομηχανία, που εδρεύει ή
παράρτημά της λειτουργεί στην ημεδαπή, η οποία αφορά στη διεξαγωγή βιομηχανικής ή εφαρμοσμένης έρευ-
νας με σκοπό την εξαγωγή ερευνητικών αποτελεσμάτων
για την παραγωγή καινοτόμων προϊόντων ή υπηρεσιών.
2. Η συνεργαζόμενη επιχείρηση ή βιομηχανία υποδεικνύει έναν (1) εκπρόσωπό της με εμπειρία και γνώση
σχετική με το αντικείμενο της διδακτορικής διατριβής,
που έχει ως καθήκον την καθοδήγηση του υποψήφιου
διδάκτορα. Ο εκπρόσωπος της επιχείρησης ή βιομηχανίας δύναται να συμμετέχει, χωρίς δικαίωμα ψήφου, στις
συνεδριάσεις της τριμελούς συμβουλευτικής επιτροπής
και στην επταμελή εξεταστική επιτροπή, εκφράζοντας
τις απόψεις του.
3. Με πρωτόκολλο συνεργασίας μεταξύ του Πανεπιστημίου Πειραιώς, της συνεργαζόμενης επιχείρησης ή
βιομηχανίας και του υποψήφιου διδάκτορα, το οποίο
εγκρίνεται από τη Σύγκλητο, κατόπιν εισήγησης του Τμήματος, καθορίζονται οι ειδικότεροι όροι συνεργασίας για
την εκπόνηση διδακτορικής διατριβής στην επιχείρηση
ή τη βιομηχανία και την εξαγωγή των ερευνητικών αποτελεσμάτων, τη χρήση υποδομών του εξοπλισμού του
ιδρύματος, αν η έρευνα διεξάγεται εντός του ιδρύματος,
τις υποχρεώσεις και τα δικαιώματα κάθε συμβαλλόμενου
μέρους, συμπεριλαμβανομένου του καθορισμού των
δικαιωμάτων πνευματικής ιδιοκτησίας επί του έργου που
διεξάγεται κατά τη διάρκεια εκπόνησης της διδακτορικής διατριβής.
4. Κατά τη διάρκεια εκπόνησης της διδακτορικής διατριβής ο Υ.Δ. δύναται να διεξάγει, εν όλω ή εν μέρει, την
ερευνητική του δραστηριότητα σε χώρους της επιχείρησης ή βιομηχανίας, μετά από σύμφωνη γνώμη της Τριμε-
λούς Συμβουλευτικής Επιτροπής, υπό την προϋπόθεση
ότι εξασφαλίζονται η υποστήριξη και η καθοδήγηση
από τον επιβλέποντα και εφαρμόζονται οι διατάξεις του
εσωτερικού κανονισμού λειτουργίας του Πανεπιστημίου
Πειραιώς και του εσωτερικού κανονισμού του προγράμματος σπουδών.
5. Οι υποψήφιοι διδάκτορες του παρόντος έχουν όλα
τα δικαιώματα και τις υποχρεώσεις που προβλέπονται
στα προηγούμενα άρθρα.
6. Επιχειρήσεις ή βιομηχανίες που εδρεύουν ή έχουν
παράρτημα στην ημεδαπή δύναται να χρηματοδοτούν,
εν μέρει ή εν όλω, την εκπόνηση του βιομηχανικού διδακτορικού. Η οικονομική διαχείριση της χρηματοδότησης
πραγματοποιείται μέσω του Ειδικού Λογαριασμού Κονδυλίων Έρευνας (Ε.Λ.Κ.Ε.) του Πανεπιστημίου Πειραιώς
και ο Επιστημονικός Υπεύθυνος του έργου/προγράμματος καθορίζεται με το πρωτόκολλο συνεργασίας της
παρ. 3.
7. Οι υποψήφιοι διδάκτορες που εκπονούν βιομηχανικά διδακτορικά, κατά τη διάρκεια των σπουδών
τους, ασφαλίζονται για παροχές σε είδος και σε χρήμα
στον Ηλεκτρονικό Εθνικό Φορέα Κοινωνικής Ασφάλισης (e-ΕΦΚΑ), εκτός αν είναι παράλληλα ασφαλισμέ-
νοι, άμεσα ή έμμεσα, για υγειονομική περίθαλψη σε
φορέα ασφάλισης ασθενείας. Η υποχρέωση καταβολής ασφαλιστικών εισφορών ασφαλισμένου και ερ-
γοδότη, οι οποίες υπολογίζονται επί του κατώτατου
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2211/11.04.2024
μισθού, βαρύνει τη συνεργαζόμενη επιχείρηση ή βιομηχανία, εκτός εάν η εκπόνηση διδακτορικής διατριβής
χρηματοδοτείται μέσω της επιχείρησης ή της βιομηχανίας για την εκτέλεση έργου/προγράμματος μέσω του
Ειδικού Λογαριασμού Κονδυλίων Έρευνας (Ε.Λ.Κ.Ε.),
οπότε οι ασφαλιστικές εισφορές δύνανται να βαρύνουν
τον προϋπολογισμό του χρηματοδοτούμενου έργου/
προγράμματος του Ε.Λ.Κ.Ε.
8. Η εκπόνηση βιομηχανικού διδακτορικού δύναται
να χρηματοδοτείται από πόρους του Ταμείου Ανάκαμψης και Ανθεκτικότητας και επιχειρήσεις ή βιομηχα-
νίες, που εδρεύουν ή λειτουργούν παράρτημα στην
ημεδαπή.
9. Με κοινή απόφαση των Υπουργών Οικονομικών και
Παιδείας, Θρησκευμάτων και Αθλητισμού, καθορίζονται
ειδικότερα ζητήματα σχετικά με την εκπόνηση βιομηχανικών διδακτορικών που χρηματοδοτούνται από πόρους
του Ταμείου Ανάκαμψης και Ανθεκτικότητας.
Άρθρο 14
Μεταβατικές διατάξεις
Οι διατάξεις του ν. 4957/2022 εφαρμόζονται και για
τους Υ.Δ. που έχουν γίνει δεκτοί πριν από την έναρξη
ισχύος του, εφ’ όσον δεν έχει οριστεί, κατά την έναρξη
της ισχύος του, η Επταμελής Εξεταστική Επιτροπή.
Άρθρο 15
Λοιπές διατάξεις
Θέματα που δεν ρυθμίζονται από τον παρόντα Κανονισμό, θα ρυθμίζονται με αποφάσεις των αρμοδίων
οργάνων.
Η απόφαση αυτή να δημοσιευθεί στην Εφημερίδα της
Κυβερνήσεως.
Πειραιάς, 4 Απριλίου 2024
Ο Πρύτανης
ΜΙΧΑΗΛ ΣΦΑΚΙΑΝΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2211/11.04.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240202211.pdf | Tokens: 32500]